ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
வனவளர்ப்பை மேம்படுத்துதல்
காடுகளின் பரப்பை அதிகரிப்பதன் மூலம் பாலைவனமாவதைத் தடுத்துநிறுத்த அரசு பல உடனடித் திட்டங்கள்/தொலைநோக்குத் திட்டங்களை செயல்படுத்தி வருகிறது. காடு மற்றும் மரம் வளர்த்தல் பரப்பை அதிகரிப்பதையும் மேம்படுத்துவதையும் நோக்கமாகக் கொண்டு சுற்றுச்சூழல், வனம் மற்றும் பருவநிலை மாற்ற அமைச்சகம் மற்றும் பிற அமைச்சகங்களால் பல்வேறு காடு வளர்ப்பு தொடர்பான திட்டங்கள் செயல்படுத்தப்படுகின்றன.
பசுமை இந்தியாவுக்கான தேசிய இயக்கம் மற்றும் காட்டுத் தீயிலிருந்து பாதுகாப்பு மற்றும் மேலாண்மை திட்டம் போன்ற முக்கிய திட்டங்களின் கீழ் காடுகளைப் பாதுகாத்தல், மேம்பாடு மற்றும் ஊக்குவிப்பதற்கான மத்திய நிதியுதவி திட்டத்தின் மூலம் பல்வேறு காடு வளர்ப்பு நடவடிக்கைகளை மேற்கொள்ள மாநிலங்கள்/யூனியன் பிரதேசங்களுக்கு சுற்றுச்சூழல், வனம் மற்றும் பருவநிலை மாற்ற அமைச்சகம் ஆதரவளிக்கிறது.
ஈடுசெய்யும் காடு வளர்ப்பு நிதி நிர்வாகம் மற்றும் திட்டமிடல் ஆணையம் மூலம் ஈடுசெய்யும் காடு வளர்ப்பு நாடு முழுவதும் காடுகளை அதிகரிக்கப் பயன்படுத்தப்படுகிறது. மாநில அரசுகளும் சீரழிந்த வனப்பகுதிகளை மீட்க பல்வேறு திட்டங்களை செயல்படுத்தி வருகின்றன.
இந்தத் தகவலை சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் திரு அஸ்வினி குமார் சௌபே இன்று மக்களவையில் எழுத்துபூர்வமாக அளித்த பதிலில் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884762
பிரதமர் அலுவலகம்
குஜராத்தி புத்தாண்டு தினத்தையொட்டி அனைத்து குஜராத்திகளுக்கும் பிரதமர் வாழ்த்து தெரிவித்துள்ளார்
குஜராத்தி புத்தாண்டு தினத்தையொட்டி அனைத்து குஜராத்திகளுக்கும் பிரதமர் திரு நரேந்திர மோடி வாழ்த்து தெரிவித்துள்ளார். இந்தப் புத்தாண்டு அனைவரின் வாழ்விலும் மகிழ்ச்சி, வளம், சுகாதாரம், முன்னேற்றம் ஆகியவற்றைக் கொண்டுவரட்டும் என்று அவர் வாழ்த்து தெரிவித்துள்ளார்.
“குஜராத்திகள் அனைவருக்கும் புத்தாண்டு வாழ்த்துக்கள்….!!
இன்றிலிருந்து தொடங்கும் புத்தாண்டு நல்வாழ்த்துக்கள். உங்கள் வாழ்வில் மகிழ்ச்சியையும் வளத்தையும் கொண்டு வரவும், ஆரோக்கியத்துடன் இருக்கவும், முன்னேற்றத்தின் படிக்கல்லாக இருக்கவும் மனமார்ந்த இனிய புத்தாண்டு வாழ்த்துக்கள்….!
என்று பிரதமர் டுவிட்டர் செய்தியில் கூறியுள்ளார்.
•••
(
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கு அதிகாரம் அளித்தலுக்கான தேசிய விருது, கொவிட்-19 பெருந்தொற்று காரணமாக ஒத்திவைப்பு
சர்வதேச மாற்றுத் திறனாளிகள் தினத்தை முன்னிட்டு ஒவ்வொரு ஆண்டும் டிசம்பர் 3-ஆம் தேதி வழங்கப்படும் மாற்றுத்திறனாளிகளுக்கு அதிகாரம் அளித்தலுக்கான தேசிய விருது, கொவிட்-19 பெருந்தொற்று காரணமாக இந்த வருடம் ஒத்திவைக்கப்பட்டுள்ளது.
இந்த விருதுக்கு விண்ணப்பிப்பதற்கான அறிவிப்பை மத்திய சமூக நீதி மற்றும் அதிகாரமளித்தல் அமைச்சகத்தின் கீழ் செயல்படும் மாற்றுத்திறனாளிகளுக்கு அதிகாரமளித்தல் துறை கடந்த ஜூலை மாதம் 25-ஆம் தேதி வெளியிட்டிருந்தது. இதையடுத்து ஏராளமான விண்ணப்பங்கள் அனுப்பப்பட்டன.
கிடைக்கப்பெற்ற விண்ணப்பங்களும், ஆவணங்களும் சரிபார்க்கப்பட்டு, தேசிய தேர்வாணையத்தின் பார்வைக்கு அனுப்பப்படும். இதற்கான கூட்டம், நேற்று  நடப்பதாக இருந்தது. எனினும் கொவிட்-19 பரவல் காரணமாக இந்தக் கூட்டம் ஒத்திவைக்கப்பட்டுள்ளது. தொற்று பரவல் குறைந்த பிறகு தேசிய தேர்வு ஆணையத்தின் கூட்டம் நடைபெற்று அது குறித்த அறிவிப்பும் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677689
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 143.83 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 82,402
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து, தற்போது 0.24 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.38 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,486 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,58,778 என அதிகரித்துள்ளது. கடந்த 24 மணி நேரத்தில் 13,154 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.10, இது கடந்த 87 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.76 ஆகும். இது கடந்த 46 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.64 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 19 மாநிலங்களில் கொவிட்-19- ன் உருமாறிய ஒமிக்ரான் தொற்று 961 பேரிடம் கண்டறியப்பட்டுள்ளது. இவர்களில் 320 பேர் குணமடைந்து வீடு திரும்பியுள்ளனர்/ அதிகபட்சமாக மஹாராஷ்ட்ராவில் 252 பேருக்கும், தில்லியில் 263 பேருக்கும், தொற்று ஏற்பட்டு தில்லியில் 57 பேரும், மகாராஷ்டிராவில் 99 பேரும் குணமடைந்துள்ளனர். தமிழ்நாட்டில் 45 பேருக்கு ஒமிக்ரான் தொற்று கண்டறியப்பட்டுள்ளது. குணமடைந்தோர் எண்ணிக்கை 24 பேர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786213
உள்துறை அமைச்சகம்
ஜெகத்குரு பசவன்னாவின் பிறந்தநாளை முன்னிட்டு மத்திய உள்துறை அமைச்சர் திரு அமித் ஷா மரியாதை செலுத்தியுள்ளார்
ஜெகத்குரு பசவன்னாவின் பிறந்தநாளை முன்னிட்டு மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா அவருக்கு மரியாதை செலுத்தியுள்ளார்.
“ஜெகத்குரு பசவன்னாவின் பிறந்தநாளை முன்னிட்டு அவரை வணங்குகிறேன். அவரது ஆன்மீக உணர்வு, நேர்மையான மற்றும் சமமான சமூகத்தை உருவாக்க வழிவகை செய்தது. ஒவ்வொரு மனிதரிடமும் தெய்வீகத் தன்மையைக் காணும் அவரது மெய்யறிவு, இந்தியாவின் ஜனநாயக மாண்புகளையும், மக்களுக்கு சேவையாற்றும் நமது பாதையையும் வழிநடத்துகிறது”, என்று ட்விட்டர் பதிவில் திரு அமித் ஷா கூறியுள்ளார்.
நிதி அமைச்சகம்
ஐக்கிய அரபு எமிரேட்டின் பொருளாதார அமைச்சர் மேன்மை தங்கிய அப்துல்லா பின் டௌக் அல் மாரி, மத்திய நிதி மற்றும் பெருநிறுவனங்கள் துறை அமைச்சர் திருமதி நிர்மலா சீதாராமனை சந்தித்தார்
ஐக்கிய அரபு எமிரேட்டின் பொருளாதார அமைச்சர் மேன்மை தங்கிய அப்துல்லா பின் டௌக் அல் மாரி, மத்திய நிதி மற்றும் பெருநிறுவனங்கள் துறை அமைச்சர் திருமதி நிர்மலா சீதாராமனை இன்று புதுதில்லியில் மரியாதை நிமித்தமாக சந்தித்தார். இந்தியா- ஐக்கிய அரபு எமிரேட் இடையே வலுவான பொருளாதார மற்றும் வணிக ஈடுபாடு குறித்தும் பன்முக இருதரப்பு உறவுகளை இயக்குகின்ற விரிவான உத்திகள் வகுத்தலில் பங்களிப்பு குறித்தும் இருதரப்பினரும் விவாதித்தனர்.
“இந்தியா - யுஏஇ விரிவான பொருளாதார ஒத்துழைப்பு ஒப்பந்தம்: பொற்காலத்தை கட்டவிழ்த்தல்” என்பது குறித்த பொருளாதார ஒத்துழைப்பு உச்சிமாநாட்டில் பங்கேற்பதற்காக மேன்மை தங்கிய அப்துல்லா பின் டௌக் அல் மாரியும், யுஏஇ உயர்நிலை தூதுக்குழுவினரும் புதுதில்லி வந்துள்ளனர். இத்தகைய தொடர்ச்சியான பரிமாற்றங்களும், இருதரப்பு சந்திப்புகளும் இந்தியாவின் ஈடுபாட்டை மேலும் ஆழப்படுத்துவதோடு தற்போதுள்ள துறை ரீதியான ஏற்பாடுகளில் அதிகபட்சம் பயன்படுத்தும் புதிய துறைகளை கண்டறிய உதவும்.
வணிகம் மற்றும் தொழில்துறை அமைச்சகம்
7-வது பிரிக்ஸ் தொழில்துறை அமைச்சர்கள் கூட்டத்தில் மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் பங்கேற்றார்
மத்திய வர்த்தகம் மற்றும் தொழில்துறை, ஜவுளி, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல், தென்னாப்பிரிக்காவின் தலைமையில் மெய்நிகர் முறையில் ஏற்பாடு செய்யப்பட்ட "7 வது பிரிக்ஸ் தொழில்துறை அமைச்சர்கள் கூட்டத்தில்" பங்கேற்றார். ஸ்டார்ட்அப்கள், முதலீட்டாளர்கள், தொழில் காப்பகங்கள் மற்றும் ஆர்வமுள்ள தொழில்முனைவோர்களிடையே ஒத்துழைப்பை எளிதாக்குவதற்கும் சிறந்த நடைமுறைகளைப் பகிர்ந்து கொள்வதற்கும் 2023 ஆம் ஆண்டில் பிரிக்ஸ் ஸ்டார்ட்அப் மன்றத்தை இந்தியா தொடங்கும் என்று திரு கோயல் அறிவித்தார்.
பியூஷ் கோயல், இந்தியாவில் ஏற்பட்டுள்ள மாற்றத்தை எடுத்துரைத்து, நாட்டில் கிட்டத்தட்ட 1,00,000 ஸ்டார்ட்அப்களை உருவாக்க வழிவகுத்த ஸ்டார்ட்அப் இந்தியா முன்முயற்சி குறித்தும் குறிப்பிட்டார். "உற்பத்தி முறைகளை மாற்றியமைத்தல்" மற்றும் பிற பிரிக்ஸ் உறுப்பு நாடுகளுக்கும் பரந்த சர்வதேச சமூகத்திற்கும் இந்தியா வழங்கக்கூடிய ஆதரவு குறித்தும் அமைச்சர் விளக்கினார்.
"வசுதைவ குடும்பகம்"  என்ற இந்தியாவின் உறுதிப்பாட்டை திரு பியூஷ் கோயல் மீண்டும் வலியுறுத்தினார். மற்ற பிரிக்ஸ் நாடுகளின்  தொழில்துறை அமைச்சர்களும் கூட்டத்தில் கலந்து கொண்டனர். கூட்டு பிரகடனம் ஏற்றுக்கொள்ளப்பட்டது.
பிரிக்ஸ் நாடுகளிடையே டிஜிட்டல் மயமாக்கல், தொழில்மயமாக்கல், புத்தாக்கம், அனைவரையும் உள்ளடக்குதல், முதலீடு ஆகியவற்றின் அவசியத்தை அமைச்சர்கள் மீண்டும் வலியுறுத்தினர். அனைத்து பொருளாதாரத் துறைகளின் டிஜிட்டல் மாற்றத்தை ஊக்குவிப்பதில் தொழில்துறை 4.0 மற்றும் பிற வளர்ந்து வரும் தொழில்நுட்பங்களின் அதிகரித்து வரும் முக்கியத்துவத்தை அவர்கள் அங்கீகரித்தனர். இந்த பிரகடனத்தின் மூலம், பிரிக்ஸ் உறுப்பினர்கள் மனிதவள மேம்பாடு மற்றும் திறன் மேம்பாடு மற்றும் மறுதிறன் திட்டங்களில் ஒத்துழைப்பிற்கான வாய்ப்புகளை ஆராய்வதன் அவசியத்தை ஒப்புக்கொண்டனர்.
திறந்த, நியாயமான, துடிப்பான, நெகிழ்வான மற்றும் பாகுபாடற்ற சூழலை கூட்டாக உருவாக்குவதன் மூலம் தொழில்துறை ஒத்துழைப்பை ஆழப்படுத்துவதற்கும், தொழில்துறை பொருளாதாரத்தின் மீட்பு மற்றும் வளர்ச்சியை விரைவுபடுத்துவதற்கும் தங்கள் உறுதிப்பாட்டை அமைச்சர்கள் மீண்டும் வலியுறுத்தினர்.
குறு, சிறு மற்றும் நடுத்தரத் தொழில் நிறுவனங்களின் முக்கியப் பங்கு மற்றும் உலகளாவிய தொழில் சங்கிலிகள், விநியோகச் சங்கிலிகள் மற்றும் மதிப்புச் சங்கிலிகளில் அவற்றின் ஒருங்கிணைப்பு மற்றும் பன்முகப்படுத்தலின் முக்கியத்துவத்தை அமைச்சர்கள் அங்கீகரித்தனர். பெண்கள், இளைஞர்கள் மற்றும் பின்தங்கிய குழுக்களுக்கு சொந்தமான / நிர்வகிக்கப்படும் திட்டங்களை உள்ளடக்கிய வளர்ச்சிக்கு பிரிக்ஸ் நாடுகளுக்குள் சந்தை வாய்ப்புகளை உருவாக்க வேண்டியதன் அவசியத்தையும் அமைச்சர்கள் அடிக்கோடிட்டுக் காட்டினர்.
கப்பல் போக்குவரத்து அமைச்சகம்
துறைமுகங்களுக்கான ரயில் மற்றும் சாலைப் போக்குவரத்து இணைப்பு
நாட்டின் அனைத்து முக்கிய துறைமுகங்களும் ரயில் மற்றும் நான்கு வழிச் சாலை அல்லது தேசிய நெடுஞ்சாலை மூலம் இணைக்கப்பட்டுள்ளன. மாநில அரசுகளிடமிருந்து பெறப்பட்ட தகவல்களின்படி, சரக்குகளைக் கையாளும் பெரிய துறைமுகங்கள் மற்றும் பிற 66 துறைமுகங்களில், 13 துறைமுகங்கள் ரயில் மூலமாகவும், 24 துறைமுகங்கள் 4 வழிச் சாலை அல்லது தேசிய நெடுஞ்சாலை மூலமாகவும் இணைக்கப்பட்டுள்ளன.
தமிழ்நாட்டில் 2 துறைமுகங்கள் நிலக்கரியையும், 2 துறைமுகங்கள் சிமெண்ட்டையும், ஒரு துறைமுகம் உரங்களையும், 7 துறைமுகங்கள் பெட்ரோலியம் மற்றும் பெட்ரோகெமிக்கல் பொருட்களையும் கையாளுகின்றன.
2022-23 ஆம் ஆண்டில் இந்திய துறைமுகங்களில் கையாளப்பட்ட மொத்த சரக்குகளில், குஜராத் மற்றும் ஆந்திரப் பிரதேச மாநிலத்தில் உள்ள துறைமுகங்கள் முறையே 493.85 மில்லியன் டன் மற்றும் 133.32 மில்லியன் டன் சரக்குகளைக் கையாண்டுள்ளன.
இத்தகவலை மத்திய துறைமுகங்கள், கப்பல் மற்றும் நீர்வழிப் போக்குவரத்துத் துறை அமைச்சர் திரு சர்பானந்தா சோனோவால் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
விவசாயத்துறை அமைச்சகம்
ரபிப் பயிர் சாகுபடிப் பரப்பு 442 லட்சம் ஹெக்டேரை தாண்டியது
மாநிலங்களிடம் இருந்து பெறப்பட்டுள்ள முதன்மை அறிக்கையின்படி டிசம்பர் 08, 2017 வரை ரபி பயிர்கள் சாகுபடி பரப்பு 442.29 லட்சம் ஹெக்டேர் ஆகும். இந்த அளவு கடந்த ஆண்டு 2016-ல் 448.48 லட்சம் ஹெக்டேராக இருந்தது.
கோதுமை 190.87 லட்சம் ஹெக்டேரிலும் நெல் 11.87 லட்சம் ஹெக்டேரிலும் பருப்பு வகைகள் 127.62 லட்சம் ஹெக்டேரிலும் தானியங்கள் 44.14 லட்சம் ஹெக்டேரிலும் எண்ணெய் விதைகள் 67.79 லட்சம் ஹெக்டேரிலும் பயிரிடப்பட்டுள்ளது.
மேல் குறிப்பிட்டுள்ள காலம் வரை கடந்த ஆண்டு பயிரிடப்பட்டதும் இந்த ஆண்டு பயிரிடப்பட்டதும் விவரம் வருமாறு:
(Visitor Counter : 75
சுற்றுலா அமைச்சகம்
உள்நாட்டு இடங்களை விருப்பமான படப்பிடிப்பு மையங்களாக விளம்பரப்படுத்துவதற்கான கருத்தரங்கை சுற்றுலா அமைச்சகம், தகவல் மற்றும் ஒலிபரப்பு அமைச்சகம் மும்பையில் நடத்தின, தமிழகம் பங்கேற்பு
திரைப்பட சுற்றுலா குறித்த கருத்தரங்கை தகவல் மற்றும் ஒலிபரப்பு அமைச்சகத்துடன் இணைந்து மும்பையில் உள்ள தாஜ் லேண்ட்ஸ் எண்டில் சுற்றுலா அமைச்சகம் இன்று  ஏற்பாடு செய்தது. தமிழ்நாடு உள்ளிட்ட ஒன்பது மாநிலங்கள் இதில் கலந்து கொண்டன.
திரைப்பட படப்பிடிப்புகளை நடத்துவதற்காக மாநிலங்களில் உள்ள வாய்ப்புகளை ஆராய்ந்து திரைப்பட சுற்றுலாவை மேம்படுத்துவதை நோக்கமாகக் கொண்டு இந்த கருத்தரங்கம் ஏற்பாடு செய்யப்பட்டது.
‘ஃபிலிம் டூரிஸம்’ எனப்படும் திரைப்பட சுற்றுலா என்பது பார்வையாளர் ஒரு திரைப்படத்தில் ஒரு குறிப்பிட்ட இடத்தை பார்த்த பிறகு அதை நேரில் பார்க்கத் தூண்டுவது ஆகும். திரைப்படங்களின் சில காட்சிகளில் தோன்றுவதன் காரணமாக பிரபலமான இடங்கள் மீது பொது மக்களிடையே அதிகரித்து வரும் ஆர்வத்தை இது குறிக்கிறது.
சுற்றுலா அமைச்சகத்தின் செயலாளர் திரு அரவிந்த் சிங் திரைப்பட சுற்றுலா பற்றி பேசுகையில், “திரைப்பட சுற்றுலாவை தீவிரமாக ஊக்குவிக்கும் பல மாநிலங்கள் உள்ளன என்பதை நான் சொல்ல வேண்டும். 'திரைப்பட சுற்றுலாவுக்கு மிகவும் உகந்த மாநிலம்' என்ற பிரிவின் கீழ் ஒவ்வொரு ஆண்டும் வழங்கப்படும் தேசிய சுற்றுலா விருது மூலம் இத்தகைய முயற்சிகளை சுற்றுலா அமைச்சகம் அங்கீகரிக்கிறது,” என்றார்.
சரியான நேரத்தில் படப்பிடிப்புக்கு அனுமதி பெற முதல்வர் அலுவலகத்தில் திரைப்பட ஊக்குவிப்பு அலுவலகம் ஒன்றை நிறுவுவது குறித்து மாநில அரசுகள் பரிசீலிக்க வேண்டும் என்று அவர் பரிந்துரைத்தார்.
தகவல் மற்றும் ஒலிபரப்பு அமைச்சக செயலாளர் திரு அபூர்வ சந்திரா பேசுகையில், “திரைப்படங்களுக்கு ஊக்கமளிக்கும் கொள்கையை 14 மாநிலங்கள் கொண்டு வந்துள்ளன. மேலும் இந்த கொள்கைகளில் சிலவற்றின் அடிப்படையில் ஒரு வரைவு மாதிரி திரைப்படக் கொள்கையை வெளியிட அரசாங்கம் திட்டமிட்டுள்ளது. மற்ற மாநிலங்களும் அதை ஏற்றுக்கொள்ளலாம்,” என்றார்.
திரைப்படம் தயாரிப்பதற்கு 18 மாநிலங்கள் ஊக்கத்தொகை வழங்குகின்றன என்று கூறிய திரு சந்திரா, படப்பிடிப்பை எளிமையாக்கும் சூழ்நிலையின் அவசியத்தை வலியுறுத்தினார். "ஊக்குவிப்பதை விட, எளிதாக படப்பிடிப்பு நடத்துவது மற்றும் எளிதாக அனுமதிகள் பெறுவது மிகவும் முக்கியம்," என்று அவர் கூறினார்.
தமிழ்நாடு, ஜம்மு & காஷ்மீர், ராஜஸ்தான், மத்தியப் பிரதேசம், குஜராத், சத்தீஸ்கர், கர்நாடகா, கோவா மற்றும் மகாராஷ்டிரா ஆகிய ஒன்பது மாநிலங்கள், படப்பிடிப்பை எளிதாக்குவதற்கும், அவற்றின் அதிகார வரம்பில் உள்ள வாய்ப்புகள் மற்றும் அவை மேற்கொண்ட முயற்சிகள் குறித்தும் வெளிப்படுத்துவதற்காக இந்த நிகழ்ச்சியில் கலந்து கொண்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1770082
புவி அறிவியல் அமைச்சகம்
கிழக்கு மத்திய அரபிக் கடல் மீது ஆழ்ந்த காற்றழுத்தம்: வடக்கு மகாராஷ்ட்டிரா – தெற்கு குஜராத் கடலோரப் பகுதிகளுக்கு புயல் எச்சரிக்கை :மஞ்சள் தகவல்.
இந்திய வானிலைத் துறையின் தேசிய வானிலை முன்னறிவிப்பு மையம் / மண்டல சிறப்பு வானிலை மையம் / புயல் எச்சரிக்கை மையம் ஆகியவற்றின் தகவல்:
கிழக்கு மத்திய அரபிக்கடல் மீதான ஆழ்ந்த காற்றழுத்தம் கடந்த 6 மணி நேரத்தில் வடக்கு நோக்கி மணிக்கு 11 கிலோ மீட்டர் வேகத்தில் நகர்ந்து இன்று  காலை 8.30 நிலவரப்படி, கிழக்கு மத்திய அரபிக்கடல் மீது மேற்கு பஞ்சிம்-க்கு  சுமார் 280 கிலோ மீட்டர் தொலைவிலும், தெற்கு – தென்மேற்கு மும்பைக்கு  450 கிலோ மீட்டர் தொலைவிலும், தெற்கு மற்றும் தென்மேற்கு சூரத்.-க்கு  670 கிலோ மீட்டர் தொலைவிலும் மையம் கொண்டுள்ளது.
இது அடுத்த 6 மணி நேரத்தில் புயலாகத் தீவிரமடையவும், அடுத்த 12 மணி நேரத்தில் தீவிரப் புயலாக மாறவும் வாய்ப்புள்ளது. இது அடுத்த சில மணி நேரத்தில் வடக்கு நோக்கி நகர்ந்து, பின் வடக்கு மற்றும் வடகிழக்கு நோக்கித் திரும்பி அதன் பின் வடக்கு மகாராஷ்ட்டிரா மற்றும் அதையொட்டிய தெற்கு குஜராத் கடலோரப் பகுதியில் ஹரிஹரேஸ்வர் மற்றும் டாமனுக்கு இடையே, அலிபக்  என்ற இடத்திற்கு அருகே ஜுன் 3-ஆம் தேதி மாலை அதிதீவிரப் புயலாக அதிகபட்சம் மணிக்கு 100 முதல் 120 கிலோ மீட்டர் வேகம் வரை கரையைக் கடக்கலாம் என தெரிகிறது.
-----
(Visitor Counter : 130
பிரதமர் அலுவலகம்
யோகா தினத்தைக் கடைப்பிடிக்குமாறும் அன்றாட வாழ்க்கையில் யோகாவை ஒரு பகுதியாக மாற்றுமாறும் அனைவரையும் பிரதமர் வலியுறுத்தியுள்ளார்
“நமது அன்றாட வாழ்க்கையில் யோகா” என்பது குறித்த குறும்படத்தையும் பகிர்ந்துள்ளார்
யோகா தினத்தைக் கடைப்பிடிக்குமாறும் அன்றாட வாழ்க்கையில் யோகாவை ஒரு பகுதியாக மாற்றுமாறும் அனைவரையும் பிரதமர் திரு நரேந்திர மோடி வலியுறுத்தியுள்ளார். “நமது அன்றாட வாழ்க்கையில் யோகா” என்பது குறித்த குறும்படத்தையும் திரு மோடி பகிர்ந்துள்ளார்.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது:
“வரும் நாட்களில், சர்வதேச யோகா தினத்தை உலகம் கொண்டாடவுள்ளது. யோகா தினத்தை கடைபிடித்து, யோகாவை உங்கள் அன்றாட வாழ்வின் ஒர் அங்கமாக மாற்றுமாறு அனைவரையும் வலியுறுத்துகின்றேன். நன்மைகள் பல…
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலைப் போக்குவரத்து மற்றும் நெடுஞ்சாலைத் துறை அமைச்சகம் இருசக்கர வாகன ஹெல்மட்டுகளுக்கு BIS சான்றிதழை அமல்படுத்துவது குறித்த பொது பரிந்துரைகளை கேட்டறிகிறது.
இரு சக்கர வாகன ஓட்டிகளின் பாதுகாப்புக்காக தலைக்கவசங்களை  இந்தியத் தர நிர்ணயச் சட்டம் 2016 இன் படி, கட்டாயச் சான்றின் கீழ் கொண்டு வருவதற்கான வரைவு அறிவிப்பை சாலைப் போக்குவரத்து மற்றும் நெடுஞ்சாலைதுறை அமைச்சகம் வெளியிட்டுள்ளது. இந்தியாவில் இரு சக்கர வாகனங்கள் தயாரிக்கப்பட்டு விற்பனை செய்ய BIS சான்றளிக்கப்பட்ட தலைக்கவசம்  மட்டுமே வைத்திருக்க இது உதவும். இது இரு சக்கர வாகன தலைக்கவசங்களின்  தரத்தை மேம்படுத்துவதோடு, சாலைப் பாதுகாப்பு சூழ்நிலையையும் மேம்படுத்தும், மேலும் இரு சக்கர வாகனங்கள் சம்பந்தப்பட்ட ஆபத்தான காயங்களை குறைக்க இது மேலும் உதவியாக இருக்கும்.
இது தொடர்பான பரிந்துரைகள் அல்லது கருத்துகளை இணை செயலாளர் , சாலைப் போக்குவரத்து மற்றும் நெடுஞ்சாலைதுறை அமைச்சகம், போக்குவரத்து பவன், பாராளுமன்ற வீதி, புது தில்லி -110001 ) என்ற முகவரிக்கு முப்பது நாட்களுக்குள் அனுப்பலாம்.
மத்திய பணியாளர் தேர்வாணையம்
ஒருங்கிணைந்த மருத்துவ சேவைகள் தேர்வு முடிவுகள், 2021
நவம்பர் 21, 2021 அன்று நடைபெற்ற ஒருங்கிணைந்த மருத்துவ சேவைகள் தேர்வு, 2021-ன் முடிவுகளின் அடிப்படையில், கீழே குறிப்பிடப்பட்டுள்ள பதிவு எண்களைக் கொண்ட விண்ணப்பதாரர்கள் நேர்காணல்/ஆளுமைத் தேர்வுக்கு தகுதி பெற்றுள்ளனர்.
தேர்வு அறிவிப்பில் குறிப்பிடப்பட்டுள்ள அனைத்து தகுதிகளும் சரிபார்க்கப்படும் வரை இந்த விண்ணப்பதாரர்களின் தேர்வு தற்காலிகமானது ஆகும். நேர்காணல்/ஆளுமைத் தேர்வின் போது வயது/வயது தளர்வு/பிறந்த தேதி, கல்வித் தகுதிகள், சமூக இடஒதுக்கீடு, உடல் குறைபாடு  போன்றவை தொடர்பான அசல் சான்றிதழ்களை விண்ணப்பதாரர்கள் சமர்ப்பிக்க வேண்டும்.
எனவே, ஆளுமைத் தேர்வில் கலந்து கொள்வதற்கு முன், ஆணையத்தின் இணையதளத்தில் உள்ள முக்கிய அறிவுறுத்தல்களின்படி, சான்றிதழ்களின் தேவையை முன்கூட்டியே சரிபார்க்கவும், சான்றிதழ்களைத் தயாராக வைத்திருக்கவும் அறிவுறுத்தப்படுகிறார்கள்.
ஆளுமைத் தேர்வுக்கு தகுதி பெற்ற விண்ணப்பதாரர்களின் நேர்காணல்/ஆளுமைத் தேர்வின் அட்டவணை, உரிய நேரத்தில் ஆணையத்தின் இணையதளத்தில் பதிவேற்றப்படும்.
நேர்முகத் தேர்வின் தேதி விண்ணப்பதாரர்களுக்கு மின் அழைப்பு கடிதம் மூலம் தெரிவிக்கப்படும். இது தொடர்பான தகவல்களுக்கு ஆணையத்தின் இணையதளத்தை  பார்வையிடுமாறு விண்ணப்பதாரர்கள் கேட்டுக் கொள்ளப்படுகிறார்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787144
சிறப்பு சேவைகள் மற்றும் கட்டுரைகள்
பெண் படித்தால் அடுத்த தலைமுறை வளரும் : டாக்டர் கனிமொழி என் வி என் சோமு எம்.பி
பெண்கள் படித்தால் அடுத்த தலைமுறை வளரும் என்று டாக்டர் கனிமொழி என்.வி.என்.சோமு எம்.பி. கூறியுள்ளார்.
மத்திய தகவல் மற்றும் ஒலிபரப்பு அமைச்சகத்தின் மத்திய மக்கள் தொடர்பகம் மற்றும் பத்திரிகை தகவல் அலுவலகம் ஆகியவை சென்னைப் பல்கலைக்கழகத்தின் நாட்டு நலப்பணித் திட்டம் மற்றும் டாட் ஸ்கூல் ஆஃப் டிசைன் கல்லூரி, அம்பத்தூர் இணைந்து சர்வதேச மகளிர் தினக் கொண்டாட்டத்தின் ஒரு பகுதியாக நடத்திய “பெண்களுக்கு அதிகாரம் அளித்தல் பாலின சமத்துவம்” என்ற 3 நாள் கருத்தரங்கின் நிறைவு நாளான இன்று  டாக்டர் கனிமொழி என்.வி.என் சோமு தலைமை உரையாற்றினார்.
அவர் பேசும் போது, பெண்கள் சிறந்தவர்களே என்றும் பெண்களை பலவீனமான பாலினமாக தோன்றச் செய்ய ஆண்கள் ஒரு மாயத் தோற்றத்தை ஏற்படுத்தியுள்ளனர் என்றும் அவர் கூறினார். பெண்களை மதிக்க வேண்டும், கடந்த 20 ஆண்டுகளுக்கு முன்பாக இருந்த நிலை தற்போது இல்லை. அந்தக் காலக்கட்டத்தில் எனது தாயார் எனது சகோதரரையும் என்னையும் மருத்துவம் படிக்க வைத்தார். பெண்களுக்கு வாக்குரிமை கிடைப்பதற்கும் போராட வேண்டியிருந்தது.
எனது தந்தையார், சமூக நீதி கோட்பாடுகளுக்கு ஏற்ப பெண்களுக்கு சமஉரிமை கொடுக்க வேண்டும் என்பதில் உறுதியாக இருந்தார். அதன் விளைவாகவே நான் அரசியலுக்கு வந்து தற்போது மாநிலங்களவை உறுப்பினராக இருந்து வருகிறேன்.
அவையில், மக்கள் பிரச்சினைகளை முன்வைத்து சிறந்த முறையில் செயலாற்றியதற்காக நான் பெருமை கொள்கிறேன். பெண்கள் கல்வியில் முன்னிலைப் பெற்று வேலை வாய்ப்பிலும் முன்னணியில் இருக்க வேண்டும். பெண்கள், ஆண்களை சார்ந்திருக்காமல் தங்களது உணவுக்கு தாங்களே உழைத்து பெற்ற ஊதியத்தின் மூலம் வாழவேண்டும் என்றார்.
இங்கு குழுமியிருக்கும் மாணவிகள், தங்களது குடும்ப வாழ்க்கையில் ஆண் குழந்தைப் பெற்றெடுக்கும் போது பெண்ணை மதிக்கும் வகையில் வளர்க்க வேண்டும் என்றார்.
இந்நிகழ்வில் சிறப்பு விருந்தினராக கலந்து கொண்ட திரைப்பட குணச்சித்திர நடிகர் டாக்டர் வி டி எம் சார்லி பேசும் போது, ஒரு தேசம் உயர்வடைய வேண்டும் என்றால் பெண்கள் உயர வேண்டும். பெண் பாலினம் பலவீனமான பாலினம் அல்ல. பலமான பாலினமாகும். பெண்களின் வலிமையை நான் எனது தாயாரிடமிருந்து தெரிந்து கொண்டேன். தாயே அனைவருக்கும் வலிமையைத் தருகிறார் என்றார்.
பத்திரிகை தகவல் அலுவலகத்தின் கூடுதல் தலைமை இயக்குநர் திரு எம் அண்ணாதுரை, தலைமை உரையாற்றும் போது, ஆண் பெண் இருவரும் சமம் என்றும், ஆண்-பெண் இருபாலரில்
உயர்வு-தாழ்வு இருக்கக் கூடாது என்றும் கூறினார். குறிப்பாக பெண்களுக்கு சமுதாயத்தில் வாய்ப்பு மறுக்கப்படக் கூடாது. பல தலைமுறைகளாக கிடைக்காத கல்வி, இங்கு அமர்ந்திருக்கும் மாணவிகளில் பலருக்கு கிடைத்திருப்பது மகிழ்ச்சி. அவர்கள் கடினமாக உழைத்து கல்வியை உரிய முறையில் பயன்படுத்தி நேரத்தை வீணாக்காமல் சாதனை புரிய வேண்டும் என்றார்.
முன்னதாக 3 நாள் கருத்தரங்கின் நிறைவு விழாவில் டாட் ஸ்கூல் ஆஃப் டிசைன் நிறுவனத் தலைவர் திரு ஏஆர்ஆர் ராம்நாத் வரவேற்புரையாற்றினார். நிகழ்ச்சியில் மத்திய மக்கள் தொடர்பக தென்மண்டல இயக்குநர் திரு ஜெ. காமராஜ் நன்றியுரையாற்றினார்.
இந்த 3 நாள் கருத்தரங்கில் பல கல்லூரிகளைச் சேர்ந்த மாணவ மாணவிகளுக்கு நடத்தப்பட்ட பேச்சுப்போட்டி, குறும்படப் போட்டி, போஸ்டர் தயார் செய்யும் போட்டிகளில் வெற்றிப் பெற்றவர்களுக்கு சான்றிதழும் ரொக்கப்பரிசும் வழங்கப்பட்டன.
பாதுகாப்பு அமைச்சகம்
இந்தோ-உஸ்பெகிஸ்தான் கூட்டு ராணுவப் பயிற்சி உத்தராகண்ட் மாநிலம் பித்தோராகரில் தொடங்கியது
இந்திய ராணுவத்துக்கும் உஸ்பெகிஸ்தான் ராணுவத்துக்கும் இடையிலான ‘டஸ்ட்லிக்’ என்னும் நான்காவது கூட்டு ராணுவப்பயிற்சி உத்தரகண்ட் மாநிலம் பித்தோராகரில் இன்று தொடங்கியது. இரு நாடுகளையும் சேர்ந்த தலா 45 வீரர்கள் இந்தக் கூட்டுப் பயிற்சியில் கலந்து கொண்டனர். இரு நாட்டு ராணுவத்துக்கும் இடையே ஆக்கப்பூர்வமான உறவுகளை மேம்படுத்துவதே இந்தப் பயிற்சி நோக்கமாகக் கொண்டுள்ளது. இந்திய ராணுவத்தில் கார்வால் ரைபிள்ஸ் பிரிவில் இருந்து வீரர்கள் இதில் கலந்துகொண்டுள்ளனர். இரு நாடுகளுக்கிடையிலான முதலாவது பயிற்சி 2019-ம் ஆண்டு நவம்பர் மாதம் உஸ்பெகிஸ்தானில் நடைபெற்றது.
14 நாட்கள் நடைபெறவுள்ள இந்தக் கூட்டுப்பயிற்சி மலைப்பகுதிகள் மற்றும் சிறுநகரப் பகுதிகளில் தீவிரவாத நடவடிக்கைகளை தடுப்பதை நோக்கமாகக் கொண்டுள்ளது. கூட்டுப்பயிற்சியில் விவாதங்கள், குறைகள், செயல்முறை விளக்கங்கள் ஆகியவை நடைபெறும். புதிய தலைமுறைத் தளவாடங்கள் மற்றும் தொழில்நுட்பத்தைக் கையாள்வது தொடர்பான நடவடிக்கைகளில் இருநாட்டு ராணுவ வீரர்கள் பயிற்சி மேற்கொள்வார்கள். படைகளுக்கு இடையே இயங்கும் தன்மையை அதிகரிக்க முக்கியத்துவம் அளிக்கப்படும்.
கூட்டுப்பயிற்சியின் போது உருவாக்கப்படும் நல்லெண்ண மற்றும் நல்லுறவு நடவடிக்கைகள் இருநாட்டு ராணுவங்களுக்கு இடையே நட்புறவை மேலும் வலுப்படுத்துவதுடன், புரிந்துணர்வையும் ஏற்படுத்தும் என எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 104.5 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 104.5  கோடிக்கும் மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.65  கோடிக்கும் மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765635
நுகர்வோர் நலன், உணவு மற்றும் பொது விநியோகம் அமைச்சகம்
நெல் கொள்முதல் 262.32 லட்சம் மெட்ரிக் டன்னாக உயர்வு
காரீப் பருவத்தில், நெல் கொள்முதல் 262.32 லட்சம் மெட்ரிக் டன்னாக உயர்ந்துள்ளது.
இந்தாண்டு காரீப் பருவத்தில் தமிழகம், பஞ்சாப் உட்பட பல மாநிலங்களில் நெல் கொள்முதல் தொடர்ந்து நடக்கிறது. கடந்த 10ம் தேதி வரை 262.32 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது கடந்தாண்டு இதே கால கொள்முதலை விட 20.80% அதிகம்.
இதுதவிர தமிழக உட்பட பல மாநிலங்களில் இருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் கொள்முதல் செய்யவும் ஒப்புதல் வழங்கப்பட்டுள்ளது.
தமிழகம், ஆந்திரப் பிரதேசம், கர்நாடகா மற்றும் கேரளாவில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி அளிக்கப்பட்டுள்ளது.
கடந்த 10ம் தேதி வரை, அரசு முகமைகள் மூலம் 50055.63 மெட்ரிக் டன் பாசிப் பயறு, உளுந்து, கடலை, சோயாபீன்ஸ் ஆகியவை தமிழகம் உட்பட பல மாநிலங்களைச் சேர்ந்த 29,168 விவசாயிகளிடமிருந்து கொள்முதல் செய்யப்பட்டுள்ளது. இதற்கு குறைந்தபட்ச ஆதரவு விலையாக ரூ.268.65 கோடி வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1672011
-----
(Visitor Counter : 111
நிதி அமைச்சகம்
ஆதார் எண்ணை பான் எண்ணுடன் இணைப்பதற்கான கடைசி நாள் 31.3.18- மத்திய நேரடி வரி வாரியம் அறிவிப்பு
வருமான-வரி சட்டம், 1961 கீழ் சமீபத்தில் அறிமுகம் செய்யப்பட்ட 139 ஏ.ஏ பிரிவில் வருமான வரி செலுத்தும் அனைவரும் 01.07.2017 தேதிக்குள், தங்களின் ஆதார் எண்ணை நிரந்தர வங்கிக் கணக்கு எண்ணுடன்  இணைக்க வேண்டும். இந்த செயல் முறையில், வருமான வரி செலுத்துவோர்கள் சிலர் பிரச்சினைகளை சந்தித்து வந்ததால், பான் கார்டுடன் ஆதார் எண்ணை இணைப்பதற்கான கடைசி நாள் நீட்டிக்கப்பட்டது.
வருமான வரி செலுத்துவோர் சிலர் இன்னும் தங்களின் ஆதார் எண்ணை பான் கார்டுடன் இணைக்கும் நடைமுறையை முழுதாக முடிக்கவில்லை என்று தெரியவந்துள்ளது. இதனை முன்னிட்டு, பான் கார்டுடன் ஆதார் எண்ணை இணைப்பதற்கான கடைசி நாள் 31.03.2018 ஆக நீட்டிக்கப்பட்டுள்ளது.
(Visitor Counter : 57